"Kwa bofelong ba Kereiti ya 10 moithuti yo o fitlheletseng dithuto ka matsetseleko a ka : bua le go tlhagisa ditlhangwa ka go itshepa , dikakanyo di nyalelana e bile di lomagane go le gantsi ; bontsha maitemogelo a a kgodisang a tiriso ya puo ka tshisimogo le tlotlo ; nna tsebentlha go lemoga tshedimosetso mo maitlhomong a a farologaneng fela a bontsha go okaoka fa a ranola , sekaseka le go tlhalosa ; dirisa puo ka thelelo go le gantsi mo maemong a a tlwaelegileng a tlhaeletsano . lemoga tshedimosetso ka go itshepa go le gantsi fa a buisa le go lebelela fela a bontsha go okaoka fa a ranola , sekaseka le go tlhalosa ditlhangwa ; bontsha go tlhaloganya go go siameng , le go gatelela dikakanyo tsa gagwe sentle a bo a di tshegetsa ka dintlha ; buisetsa kwa godimo ka thelelo go le gantsi ; bontsha tshisimogo mo dikakanyong tsa batho ba bangwe tse di farologaneng le tsa setso . kwala le go tlhagisa ditlhangwa tsa nyalelano le tomagano ya dikakanyo le nepagalo go le gantsi mme a dira diphoso ; kwala / tlhagisa go ya ka baamogedi , maitlhomo , maemo le dikagego tse di farologaneng go le gantsi ; rulaganya dikakanyo le dintlha tsa tshegetso ka tsela e e tswelelang , e e dirang gore batho ba dumalane le ene a ntse a bontsha bosupi jo bo rileng jwa boitshimololedi ; boeletsa le go baakanya diphoso mo dikwalong ka thuso ya mongwe go tlhagisa ditlhangwa tse di tokafetseng . "